b'\n_START_ARTICLE_\nSubaru Impreza\n_START_PARAGRAPH_\nSubaru Impreza je automobil japanskog proizvo\xc4\x91a\xc4\x8da vozila Subaru. Model Impreza po\xc4\x8deo se proizvoditi 1992. te se jo\xc5\xa1 uvijek proizvodi (2012.) u svojoj \xc4\x8detvrtoj generaciji._NEWLINE_Prva generacije proizvodila se je od 1992., druga generacije je predstavljena 2000., tre\xc4\x87a 2007., a \xc4\x8detvrta (aktualna 2012.) se proizvodi od 2011.\n_START_SECTION_\nMotosport\n_START_PARAGRAPH_\nModel Impreza najuspje\xc5\xa1niji je Subaru model u svijetu reli utrka. Impreza je ve\xc4\x87 na svome debiju na svjetskom prvenstvu u reliju u sezoni 1993. na utrci Reli Finska zavr\xc5\xa1ila na pobjedni\xc4\x8dkom podiju. Sljede\xc4\x87e sezone 1994. je uslijedila i prva pobjeda, u voza\xc4\x8dkim rukama Colin McRae, na Reliju Novi Zeland. Model je donio tri uzastopna mom\xc4\x8dadska naslova svjetskog prvaka u reliju tvorni\xc4\x8dkoj mom\xc4\x8dadi Subarua (1995., 1996., 1997.), dok su u modelu Impreza svjetski prvaci u reliju postali McRae 1995., Richard Burns 2001., i Petter Solberg 2003.'